Yes Sir

Ang istoryang ito ay patungkol sa isang guro na kung saan siya ang nanghalay ng apat na dalagita na kaniya rin mismong mga estudyante. Ginagawa niya ang panghahaly sa kaniyang mga biktima sa kaniyang mismong bahay na ayon sa kaniya ay parte ng “initiation” o pagtanggap sa bagong miyembro ng grupo. Unang naging biktima nito ay si Ella Cruz na ayon sa kaniya ay wala na siyang nagawa sapagkat nais niyang maging opisyal ng grupo at dahil na rin sa takot dahil sa pagbabanta ng kanilang gurong si Ronald. Kasunod aman nito ay ang kaniyang dalawang kaibigan na nabilog din ni Ronald sapagkat maging ang mga magulang ng mga ito ay napaikot niya na rin. Dahil sa pagbabanta at takot ng tatlong dalagita ay wala itong pinagsabihan at kinimkim na lamang ang kanilang sama ng loob at galit sa kanilang guro. Ngunit di naglaon ay dumating si Wendy na naging pinaka huli niyang biktima. Matapos ang panghahalay na ginawa ng kanilang guro ay lumuwas ito sa Manila kung nasaan ang kaniyang nakakatandang kapatid at kung saan sinundan din siya ng kaniyang ina. Matapos ang masinsinang pag uusap nilang magpamilya ay tuluyan ding nasabi ni Wendy ang tunay na pangyayari. Makalipas ang ilang araw ay napagdesisyonan na rin ng apat na dalagita na idemanda ang kanilang guro upang di na muli itong makapang biktima. Matapos ang mahabang proseso sa korte ay nahatulang guilty si Ronald sa salang rape sa tulong na rin ng mga pahayag ng apat na dalagita at sa suporta ng kanilang pamilya. Kung kaya’t ating masasalamin sa palabas na ito na kahit ano mag lihim mo sa isang bagay lalo na kung ito ay kasamaan ay mabubunyag din ang lahat. Maraming biktima rin ang pinipiling manahimik dahil na rin sa takot at pangamba na baka ano ang gawin sa kanila kung sila ay magsasalita, kung kaya’t kinakailangan ng bawat pamilya ng mga biktima na suportahan siya ng mga ito at tulungang maibangon ang sarili sa kabila ng mga mapapait na pangyayari. Maaring matakot tayo, ngunit kinakailangan na manaig ang ating tapang at pananampalatay sa Diyos ng sa ganoon ay malampasan natin ang kinakaharap nating krisis. Mabuti ring ipagpaalam agad ito sa mga awtoridad ng sa ganoon ay mabigyan ng kaukulang aksyon at mapanagot ang dapat managot. At higit sa lahat ano mang posisyon ang naisin natin ay huwag tayong kumapit sa patalim o gumawa ng desisyon na ikapapahamak natin, maigi na ingatan natin ang ating dangal at puri ng sa ganoon ay hindi tayo magsisi bandang huli.